Каспий-хӀордан къилбаседан декъан рельеф — гомха тулгӀенан аре ю банкашца а, аккумуляцин гӀайренашца а, юккъера кӀоргалла 4—8 метр, максимум 25 метрал сов ца йолу. Мангышлакийн тархо къастабо Къилбаседа а, Юккъера а Каспий-хӀорд. Юккъера Каспий-хӀорд дикка кӀорга бу, масала Дербентан кӀаг 788 метр. Апшеронан тархо боькъу Юккъера а, Къилбехьара а Каспий-хӀорд. Къилбехьара Каспий-хӀорд лору кӀоргачех, Къилба-Каспий-хӀордан кӀаг 1025 метр бу. Каспий-хӀордан шельфехь лахьорчийн гӀум ю, кӀоргачехь сацкъар бу бухабижина, цхьаццанхьа орамийн пород аш ю араевлла.